CELEX: 62015TN0452
Language: sl
Date: 2015-08-10 00:00:00
Title: Zadeva T-452/15: Tožba, vložena 10. avgusta 2015 – Petrov in drugi/Evropski parlament

3.11.2015   
            
            
               SL
            
            
               Uradni list Evropske unije
            
            
               C 363/39
            
         Tožba, vložena 10. avgusta 2015 – Petrov in drugi/Evropski parlament
   (Zadeva T-452/15)
   (2015/C 363/48)
   Jezik postopka: nemščina
   
      Stranke
   
   
      Tožeče stranke: Andrei Petrov (St. Petersburg, Rusija), Fedor Biryukov (Moskva, Rusija), Alexander Sotnichenko (St. Petersburg, Rusija) (zastopnik: P. Richter, odvetnik)
   
      Tožena stranka: Evropski parlament
   
      Predlogi
   
   Tožeče stranke Splošnemu sodišču predlagajo, naj:
   
               —
            
            
               prepoved vstopa v prostore Evropskega parlamenta, izrečeno tožeči stranki 16. junija 2015, razglasi za nično;
            
         
               —
            
            
               toženi stranki naloži plačilo stroškov.
            
         
      Tožbeni razlogi in bistvene trditve
   
   Tožeče stranke v utemeljitev tožbe navajajo dva razloga.
   
               1.
            
            
               Prvi tožbeni razlog: kršitev člena 21 Listine Evropske unije o temeljnih pravicah
               Tožeče stranke trdijo, da so bile diskriminirane zgolj zaradi njihovega državljanstva in v nasprotju s prepovedjo iz člena 21 Listine Evropske unije o temeljnih pravicah, ker objektivni razlogi za izdano prepoved vstopa niso podani. Poleg tega po mnenju tožečih strank njihova prisotnost v zgradbah Parlamenta ni pomenila tveganja za varnost in tudi ni ogrožala delovanja Parlamenta.
            
         
               2.
            
            
               Drugi tožbeni razlog: zloraba pooblastil
               Tožeče stranke trdijo, da ravnanja predsednika Evropskega parlamenta očitno temeljijo na čisti samovolji in so v diametralnem nasprotju s prepovedjo diskriminacije iz primarnega prava.